wickkiey/tamil-wikipedia-chunked huggingface dataset:
# நரகத்திற்கான கதவு

## புவியியல்

நரகத்திற்கான நுழைவாயில் என்றழைக்கப்படும் எரிவளிப் பெருங்குழி, தர்வாசா கிராமத்திற்கு அருகே அமைந்துள்ளது. இக்கிராமம் துருக்மெனிஸ்தான் தலைநகர் அசுகாபாத்தின் வடக்கு மத்தியப் பகுதியில் சுமார் 260 கிலோமீட்டர் (160 மைல்கள்) தூரத்தில் உள்ளது. இங்கே காணப்படும் எரிவாயுவின் இருப்பு விகிதம் உலகிலேயே மிகப்பெரிய ஒன்றாகக் கணிக்கப்படுகிறது. எரிவளிப் பள்ளத்திற்கு "நரகத்திற்கான கதவு" என்ற பெயர் உள்ளூர்வாசிகளால் வழங்கப்பட்டடுவதற்குக் காரணம், பாலைவனப் பிராந்தியத்தில் 70 மீட்டர்கள் (130 அடிகள்) விட்டமும், 60 மீட்டர்கள் (200 அடிகள்) அகலமும் கொண்ட பரப்பளவில் சுமார் 20 மீட்டர்(66 அடிகள்) ஆழத்தோடு மிகப்பிரமாண்ட பள்ளத்தாக்கில், இடைவிடாது தொடர்ந்து செம்மஞ்சள் நிறத்தில் தீச்சுவாலை உமிழ்ந்தபடி இருப்பதால் ஆகும்.
# நரகத்திற்கான கதவு

## வரலாறு

1971 ஆம் ஆண்டு முதன்முதலாக, காராகும் பாலைவன பகுதியில் எண்ணெய் வயலென்று சோவியத் பொறியாளர்களால் அடையாளம் காணப்பட்டது. அது உண்மையில் ஒரு எண்ணெய் வயல் தளம்தான் என சந்தேகமடைந்தனர். பொறியாளர்கள் தேர்வு செய்த தளத்தின் அருகிலேயே கூடாரங்கள் அமைத்து, எண்ணெய் அளவை பரிசோதித்து மதிப்பீடு செய்ய துளையிடும் கருவிகள்கொண்டு துளையிடும் நடவடிக்கையில் ஈடுபட்டனர். துளையிட தொடங்கிய சிறிது நேரத்தில், முகாம்களின் கிழே பரந்த தரைபரப்பு உள்வாங்கி துளையிடும் கருவிகளும், மற்றும் கூடாரங்களும் சரிந்து மறைந்தது. பிறகுதான் பொறியாளர்கள் அறிந்தனர் எண்ணெய் வயலல்ல எரிவாயு காணப்படும் பகுதியென்பது.  
அருகில் உள்ள நகரங்களின் குகைவழி நச்சுதன்மை வாய்ந்த வாயுக்கள் வெளியேறுவதாக நினைத்த பொறியாளர்கள் தீயிட்டு அணைத்துவிட முயன்றனர். தீயின் வீரியமறிந்த பொறியாளர்கள் இது சிறந்த எரிவாயு எனவும், அது சில வாரங்களில் எரிந்து அணைந்துவிடும் என மதிப்பிட்டார்கள். ஆனால் தீயிட்டதிலிருந்து நாற்பது ஆண்டுகளுக்கும் மேலாக தொடர்ந்து எரிந்தவாறே உள்ளது.
# நரகத்திற்கான கதவு

## உப தகவல்கள்

- துருக்மெனிஸ்தான் காராகும் பாலைவன எரிவளி பள்ளத்திலிருந்து வெளியாகும் தீப்பிழம்புகள், மஞ்சள் மற்றும் செம்மஞ்சள் வண்ண சுவாலைகளாகக் காணப்படுகின்றது.
- 1971ல் ஏற்பட்ட எரிவளி பள்ள தீக்கங்குகள் 40 ஆண்டுகளுக்கும் மேலாக தொடர்ந்து எரிந்தவாறே உள்ளதாக அறியப்படுகிறது.
- காராகும் பாலைவன பள்ளம் பிரபல சுற்றுலா தளமாக மாறியுள்ளது, கடந்த 5 ஆண்டுகளில் (2014 இன்படி) 50,000 சுற்றுலா பயணிகள் வந்து சென்றுள்ளனர்.
- எரிவளி பள்ளம் மொத்த பரப்பளவு சுமார் 5,350 மீ², இது ஒரு அமெரிக்க காற்பந்து களத்தின் அளவாகும்.
# கணினித்தமிழ் (நூல்)

**கணினித்தமிழ்** என்பது இல.சுந்தரம் என்பவர் எழுதிய ஒரு நூல் ஆகும். கணினி செயல்படும் வகைகளை எளிதில் புரிந்து கொள்ளவும், வன்பொருள், மென்பொருள், தொழில் நுட்பம் பற்றி அறிமுக நிலையில் தெரிந்துகொள்ளவும், தமிழ் மொழியை எவ்வாறு கணினிப்படுத்தலாம் என்பனவற்றையும், இணையத்தின் அடிப்படைகளை அறிந்து கொள்ளவும் இந்தப் புத்தகம் எழுதப்பட்டுள்ளது.
இந்நூல் ஐந்து அலகுகளைக் கொண்டுள்ளது.
# கணினித்தமிழ் (நூல்)

### கணினியின் கட்டமைப்பும் செயல்பாடும்

கணினியின் கட்டமைப்பு, அதன் பாகங்கள், அவற்றின் செயல்கள், கணினியின் வன்பொருள், மென்பொருள், தொழில் நுட்பங்கள் போன்றவை விளக்கப்பட்டுள்ளன
# கணினித்தமிழ் (நூல்)

### கணினித்தமிழ் அடிப்படையும் பயன்பாடும்

கணினியில் தமிழைப் பயன்படுத்தும் வழி வகைகளையும் மென்பொருள்களை பெறும் முறைகள் தமிழைத் தட்டச்சு செய்யும் முறைகள் ஆகியன பற்றியும் விரிவாக எழுதியுள்ளார் ஆசிரியர்.
# கணினித்தமிழ் (நூல்)

### தமிழ் மென்பொருள் வகைப்பாடும் வளர்ச்சியும்

தமிழ் மென்பொருகள் தோன்றிய வரலாறு சொற்பிழைத் திருத்தி சந்திப் பழித் திருத்தி தமிழ்ச் சொல் சுட்டி இலக்கணப் பிழைத் திருத்தி ஆகியன பற்றியும் இணையத்தில் தமிழ், பேச்சு எழுத்து மாற்றி, ஒளி எழுத்து உணரி, கையெழுத்துணரி பற்றியும் எழுதப் பட்டுள்ளன
# கணினித்தமிழ் (நூல்)

### இணையமும் தமிழ்ப் பயன்பாடும்

இணையத்தின் அடிப்படைப் பயன்கள், இணைய தள முகவரிகள், வலைப்பூக்கள், மின்நூல்கள் ஆக்கம், அச்சு நூல்கள் வாங்குவதற்கு உதவும் இணைய நூல் அங்காடிகள், கையடக்கக் கணினி, செல்பேசி, மின்நூல் படிப்பான் ஆகியன தொடர்பான செய்திகள் இந்நூலில் உள்ளன.
# கணினித்தமிழ் (நூல்)

### இணையவழிக் கற்றலும் கற்பித்தலும்

இணையத்தின் வழியாக தமிழ்க் கல்வியைக் கற்றுக் கொள்ளவும் பிறருக்குக் கற்பிக்கவும், இணைய வழிக் கலந்துரையாடல், இணையநூலகப் பயன்பாடு, மின் கற்றலின் பண்புகள், வகைகள், பயன்கள் முதலியனவும் விளக்கப்பட்டுள்ளன. முகநூல், டுவிட்டர், இசுகைப் மின் வணிகம், விக்கிப்பீடியா, நிகழ்பதிவு (வாட்சப்) யூ டியூப், லிங்கிடின் ஆகியன பற்றியும் எழுதியிருக்கிறார் ஆசிரியர்.
இப்புத்தகத்தின் இறுதியில் ஐந்து இணைப்புகள் சேர்க்கப்பட்டுள்ளன.  
- கலைச் சொற்கள்
- சொல் விரிவாகங்கள்
- கோப்புகளின் விரிவாக்கங்கள்
- குறுக்கு விசைகள்
- துணை நூல் பட்டியல்  
இப்புத்தகம் விகடன் பிரசுரத்தாரால் வெளியிடப்பட்டுள்ளது. மு. பொன்னவைக்கோ, ந. தெய்வசுந்தரம், வெ. கிருட்டிணமூர்த்தி ஆகிய கணினி அறிஞர்கள் இந்நூலுக்கு அணிந்துரை வழங்கியுள்ளனர்.
# கணினித்தமிழ் (நூல்)

## சான்று

கணினித்தமிழ், ஆசிரியர்: இல.சுந்தரம், விகடன் பிரசுரம்,அண்ணா சாலை, சென்னை-600002
# வார்ப்புரு:Infobox oil field

| caption = }  
| image2 =  
| label1 = நாடு
| data1 = }  
| label2 = பிரிவு
| data2 = }  
| label3 = Location/block
| data3 = }  
| label4 = அமைவிடம்
| data4 = }
| class4 = label  
| label5 = Block
| data5 = }  
| label6 = அக்கரை/இக்கரை
| data6 = }  
| label7 = ஆள்கூறுகள்
| data7 =  
| class9 = note
| label9 = இயக்குபவர்
| data9 = }  
| label10 = உரிமையாளர்
| data10 = }  
| label11 = பங்குதாரர்
| data11 = }  
| label12 = Service contractor
| data12 = }  
| header13 = }}}}}}}}}|வரலாறு}}  
| label14 = கண்டுபிடிப்பு
| data14 = }  
| label15 = வளர்ச்சி ஆரம்பம்
| data15 = }}  
| label17 = உற்பத்தி ஆரம்பம்
| data17 = }}}  
| label18 = Peak of production
| data18 = }}}  
| label19 = Peak year
| data19 = }  
| label21 = கைவிடப்படல்
| data21 = }}  
| header22=  
| label24 = தற்போதைய எண்ணெய் உற்பத்தி
| data24 = }  
| label26 = தற்போதைய எண்ணெய் உற்பத்தி ஆண்டு
| data26 = }}  
| label30 = தற்போதைய எரிவாயு உற்பத்தி
| data30 = }  
| label32 = Year of current production of gas
| data32 = }  
| label33 = Peak of production (oil)
| data33 =  
| label34 = Peak of production (oil; tonnes per year)
| data34 = }  
| label35 = Peak of production (gas)
| data35 =  
| label36 = Peak of production (gas)
| data36 = }  
| label37 = Peak of production (gas; billion cubic meters per year)
| data37 = }  
| label40 = Estimated oil in place
| data40 = }  
| label41 = Recoverable oil
| data41 = }
| label42 = Recoverable oil (million tonnes)
| data42 = }  
| label44 = Estimated gas in place
| data44 = }  
| label46 = Recoverable gas
| data46 =  
| label48 = Producing formations
| data48 = }}  
}}<noinclude>  
</noinclude>
# கம்போடிய இனப்படுகொலை

**கம்போடியா இனப்படுகொலை** (*Cambodia Genocide*) தென்கிழக்கு ஆசியா நாடான கம்போடியாவில் 1975–1979 இடைப்பட்ட நான்கு ஆண்டுகளில், கெமர் ரூச் என்ற கட்சியின் ஆட்சிக்காலத்தில், போல் போட் தலைமையில் "பிரதர் நம்பர் டூ" என்று அழைக்கப்பட்ட நுவான் சியா, கேகியூ சம்பான், மற்றும் அப்போதைய ஆட்சியின் வெளியுறவுதுறை அமைச்சரான இயெங் சாரி ஆகியோர்களால் இனப்படுகொலைகள் அரங்கேறியதாக அறியப்பட்டது.
# கம்போடிய இனப்படுகொலை

## கெமர் ரூச் கால படுகொலை

1975-1979 களில் கெமர் ரூச் கட்சியின் தலைமை பொறுப்பிலிருந்த போல் போட், ஆட்சிக்காலத்தில் வியட்நாம் மக்கள் கம்போடியாவிற்கு பிழைப்பிற்காகவும், இருப்பிடம் தேடியும் புலம்பெயர்ந்ததாக தெரிகிறது. அம்மக்களை, ஆட்சியாளர்கள் தகுதியற்ற பணிநியமனதாலும், கட்டாய பணியமர்த்தி, பலமணிநேரம் இடைவிடாது பணிசுமைக்கு அலாக்கப்பட்டதாகவும் மூலாதாரங்கள் உள்ளன. இதுபோன்ற பல விடயங்களுக்கு ஆட்சியாளர்களை எதிர்த்து போராடிய மக்களை சிறையிலடைத்து சித்திரவதை செய்தும் பசி பட்டினி மற்றும் சட்டவிரோதமான படுகொலைகள் என கெமர் ரூச்சீன் போல் போட் தலைமையில் (*கம்போடிய அரசாங்கம் மேற்கொள்ளப்பட்ட மதிப்பீட்டின்படி*) கிட்டத்தட்ட 1 மில்லியனிலிருந்து- 2 மில்லியன் அல்லது 1½ மில்லியனிலிருந்து- 3 மில்லியனுக்கும் (*வேறுபட்ட மூலத்தகவல்படி*) மேற்பட்ட மக்களை படுகொலை செய்யப்பட்டதாக ஆதாரங்களால் அறியப்பட்டது. "மக்களின் சுத்திகரிப்பு"க்கான கொலைகள் தொடங்கியதற்கு, ஒரு கெமர் ரூச் தலைவர்தான் காரணம் என்று கருதபடுகிறது.2001, சனவரி 2 ஆம் திகதி கெமர் ரூச் தலைமை, கம்போடியா அரசாங்கத்துடன் ஒரு குறிப்பிட்ட எண்ணிக்கையிலான சட்டத்தை இயற்ற முயற்சி மேற்கொள்ளப்பட்டது. 2009, பிப்ரவரி 17 ஆம் திகதியன்று அதற்கான சோதனையை தொடகியது. 2014, ஆகத்து 7 இல், நுவான் சியா மற்றும் கெகியு சம்பான் (Khieu Samphan) போன்றோர்களுக்கு மனிதகுலத்திற்கு எதிரான குற்றங்களுக்காகவும், நடந்தேறிய இனப்படுகொலைக்காகவும் ஆயுள்தண்டனை வழங்கப்பட்டது.
# கம்போடிய இனப்படுகொலை

## சித்தாந்தம்

சித்தாந்தத்தின்படி, இவ்வினப்படுகொலை ஒரு முக்கியப் பங்கு வகித்தது. கேம் ரூச் விரும்பியது, எந்த ஒரு அயல்நாட்டு உதவியையும் நம் தேசத்தில் அனுமதிக்க கூடாது என்கிற போக்கும், ஆட்சியாளர்களின் மோசமான கண்ணோட்டதினாலும், செல்வாக்கை பயன்படுத்தி தேசமக்களையும், புலம்பெயர்ந்த மக்களையும், கடுமையான வேளாண்மை பணிகளில் ஈடுபடுத்தி தனது நாட்டினை மீட்டெடுக்க முனைந்த விதமே இந்த இனபடுகொலைக்கு முக்கிய காரணியாக அமைந்தது. பென் கியெர்னன் (Ben Kiernan) ஒப்பிடும் மூன்று இனப்படுகொலை வரலாற்றில், ஆர்மீனியா படுகொலை, பெரும் இன அழிப்பு மற்றும் கம்போடிய இனப்படுகொலை இதில் எது என்றாலும் பகிரப்பட்ட தனித்துவமான சில அம்சங்கள் பொதுவானவை. அவை இனவாதம், மற்றும் மூன்று ஆட்சியின் தத்துவத்தின் ஒரு முக்கிய பகுதியாக இருந்தது, மூன்று குற்றவாளிகளும் மதச்சார்பற்று இருந்தாலும்கூட அவர்கள் மத சிறுபான்மையினரையே இலக்காக இருந்துள்ளது.
# கம்போடிய இனப்படுகொலை

## மோசமான இனபடுகொலை

கெமர் ரூச் அதிகார ஆட்சியில், போல் போட் கொள்கைகளால் நகர்ப்புற மையங்களிலும் முகாம்களிலும் தஞ்சமடைந்திருந்த மக்களை, கட்டாய இடமாற்றம், சித்திரவதை, அதிக உழைப்பு, ஊட்டச்சத்து குறைபாடு, வெகுசன கொலைகள் போன்ற அந்நாட்டின் மொத்த மக்கள் தொகையில் 25 சதவிகித (முழுமையாக 2 மில்லியன்) மக்கள் உயிரிழக்க நேரிட்டது.
# கம்போடிய இனப்படுகொலை

## மோசமான இனபடுகொலை

### இறுதிக்கட்ட விசாரணை

20 ஆம் நூற்றாண்டின் மிகப்பெரிய இனபடுகொலையாக சித்தரிக்கும் இச்சம்பவ குற்றவாளிகளின் மீது, ஐக்கிய நாடுகள் சபையின் முயற்சியால் கம்போடியாவின் சர்வதேச தீர்ப்பாயத்தில் போர் குற்றம் புரிந்ததாக விசாரணை நடந்துவருகிறது. குற்றவாளிகளாக கருதப்படும், போல் போட், இயெங் சாரி ஆகியோர் இறந்து விட்டதால் எஞ்சிய நுவான் சியா, கெகியூ சம்பான் ஆகியோர் மீது 30 ஆண்டுகால விசாரணை நடந்துவந்த நிலையில் 2014 இல் ஆகத்து 7 ஆம் திகதி இறுதிக்கட்ட விசாரணை முடிந்து தீர்ப்பு வழங்கப்பட்டது.
# கம்போடிய இனப்படுகொலை

## மோசமான இனபடுகொலை

### தீர்ப்பு

இறுதிவிசாரணை நடந்துமுடிந்த அதேநாளில் (ஆகத்து 7, 2014), நீதிபதி நீல்நௌன் என்பவரால் தீர்ப்பு வாசிக்கப்பட்டது அதில், போர் குரற்றவாளிகலாக அறியப்பட்ட நுவான் சியா (88), கெகியூ சம்பான் (83) ஆகியோர் மிகப்பெரிய ஒரு இனப்படுகொலை நடத்தி மனிதாபிமானமின்றி கொன்று குவித்துள்ளனர் எனவே அவர்கள் ஆயுள்வரை சிறை தண்டனை அறிவிக்கப்பட்டது.
# கம்போடிய இனப்படுகொலை

## இவற்றையும் காண்க

- ஆர்மீனிய இனப்படுகொலை
- அசிரிய இனப்படுகொலை
- உருவாண்டா இனப்படுகொலை
- இலங்கைத் தமிழர் இனப்படுகொலை
# கான்டி-மான்ஸி தன்னாட்சி வட்டாரம்

**கான்டி-மான்சி, தன்னாட்சி பிராந்தியத்திற்கான - யுக்ரா** அல்லது **காந்தி-மன்சிய்ஸ்க் தன்னாட்சி பிராந்தியத்திற்கான - உக்ரா** (Khanty-Mansi Autonomous Okrug — Yugra or Khanty-Mansiysk Autonomous Okrug – Ugra) ( ரஷியன் :Ха́нты-Манси́йский автоно́мный о́круг — Югра́, Khanty-Mansiysky avtonomny okrug – Yugra) என்பது இரஷ்யக் கூட்டமைப்பைச் சேர்ந்த ஒரு பகுதியாகும். மக்கள் தொகை: 1,532,243 ( 2010 கணக்கெடுப்பு ) ஆகும்.
இந்த பகுதியின் பூர்வகுடி மக்கள் கஹண்டி, மற்றும் மன்சி ஆவர் இவர்கள் ஓப் அக்ரிக் மக்கள் என்று போதுவாக அழைக்கப்படுகின்றனர். இங்கு உள்ளூர் மொழிகளாக, கஹண்டி மொழி மற்றும் மன்சி மொழி ஆகியவை உள்ளன. தன்னாட்சி பிராந்தியத்திற்கான உள்ள சிறப்பு அந்தஸ்தாக யூரலிய மொழிகளான ஹங்கேரியன் . ரஷியன் போன்றவை மட்டுமே உத்தியோகபூர்வ மொழிகளாக உள்ளன.
இரஷ்யாவில் உற்பத்தியாகும் கச்சா எண்ணெயில் பெரும்பான்மை (51%) பகுதி இந்த தன்னாச்சி பகுதியில் இருந்தே எடுக்கப்படுவதால் இது பொருளாதார முக்கித்துவம்வாய்ந்த பகுதியாக விளங்குகிறது.
# கான்டி-மான்ஸி தன்னாட்சி வட்டாரம்

## வரலாறு

ஒக்ரு பிராந்தியத்தியம் திசம்பர் 10 1930இல் நிறுவப்பட்டது. ( Ostyak–Vogul National Okrug (Остя́ко-Вогу́льский национа́льный о́круг). அக்டோபர் 1940 ல், இது கான்டி-மான்சி தேசிய பிராந்தியத்தியம் (Khanty-Mansi National Okrug) என்று பெயர் மாற்றம் செய்யப்பட்டது. 1977 ஆம் ஆண்டில், பிற தேசியப் ஓக்ருகுஸ்களுடன் இணைந்து ரஷியன் SFSR , சுயாட்சி பிராந்தியத்திற்கான (கன்டி-மான்சி தன்னாட்சி பிராந்தியம்) என்று மாறியது. நிர்வாக மையமாக காந்தி-மன்சிய்ஸ்க் ஆகும். 2003 ஆம் ஆண்டில், யுங்ரா (Yugra ) என்ற அதிகாரப்பூர்வ பெயர் இணைக்கப்பட்டது.
# கான்டி-மான்ஸி தன்னாட்சி வட்டாரம்

## புவியியல்

இந்த பிராந்தியத்தியம் மேற்கு சைபீரியாவின் மையப்பகுதியில் உள்ளது.
இங்கு பாயும் முதன்மை ஆறு ஓப் ஆகும் இதில் இதன் கிளை ஆறுகளான இர்டைஷ், ட்ரைபுடரி ஆகியவை வந்து கலக்கின்றன.
# கான்டி-மான்ஸி தன்னாட்சி வட்டாரம்

## மக்கள் வகைப்பாடு

இந்த பிரதேசத்தின் மக்கள் தொகை: 1,532,243 ( 2010 கணக்கெடுப்பு ); 1,432,817 ( 2002 மக்கள் தொகை கணக்கெடுப்பு ); [11] 1,268,439 ( 1989 மக்கள் தொகை கணக்கெடுப்பு .) [12]
இந்த தன்னாட்சி பிராந்தியத்தியம் 523.100 கி.மீ² பரப்பளவு கொண்டது, ஆனால் இந்த பிரதேசப்பகுதியில் மக்கள் அடர்த்தி குறைவாகவே உள்ளது. இதன் நிர்வாக மையம் காந்தி-மன்சிய்ஸ்க் என்றாலும் பெரிய நகரங்களில் என்றால் அவை சூர்குத் , நிழ்நெவர்த்தோவிஸ்க் , மற்றும் நிப்டடையுகன்ஸ்க் போன்றவை ஆகும்.
# கான்டி-மான்ஸி தன்னாட்சி வட்டாரம்

## இனக்குழுக்கள்

இந்த தன்னாட்சி பிராந்தியத்தில் காண்டை, மன்சி, நினிட்ஸ் போன்ற பழங்குடியின மக்கள் வாழ்கின்றனர். இந்த பிராந்தியத்திற்கான மொத்த மக்கள் தொகையில் இவர்கள் தொகை 2.2% மட்டுமே ஆகும். தன்னாட்சி பிராந்தியத்தில் உள்ள இயற்கை எரிவாயு வளம் முன்னாள் சோவியத் ஒன்றியத்தின் அனைத்துப் பகுதிகளிலும் இருந்து குடியேறியவர்களை ஈர்த்துள்ளது. 2010 கணக்கெடுப்பில் இருபத்து ஐந்து இனக்குழுக்கள் இருப்பதாக கணக்கெடுக்கப்பட்டுள்ளது ஒவ்வுரு குழுவிலும் இரண்டாயிரம் பேருக்கு மேல் உள்ளதாக கணக்கிடப்பட்டுள்ளது. பின்வருமாறு இனக் கலவை உள்ளது:
கான்டி-மான்சி தன்னாட்சி பிராந்தியத்தில் வாழும் இனக்குழுக்களின் விகிதம்:'''
| இனக்குழு | % |  |
| --- | --- | --- |
| - | ருஷ்யன் | 68.1% |
| டட்டர் | 7.6% |  |
| உக்ரேனியர் | 6.4% |  |
| பாஷ்கிர் | 2.5% |  |
| அசிரி | 1.8% |  |
| கான்டை | 1.3% |  |
| பிலருஷியன் | 1% |  |
| கும்வைக் | 1% |  |
| சுவாஷ் | 0.9% |  |
| லிஸ்ஜின் | 0.9% |  |
| மன்சி | 0.8% |  |
| மோல்டோவன் | 0.7% |  |
| உஸ்பெக் | 0.7% |  |
| செசெனியர் | 0.5% |  |
| ஜெர்மனியர் | 0.5% |  |
| ஆர்மீனியன் | 0.4% |  |
| பிறர் | 3.4% | } |
# கான்டி-மான்ஸி தன்னாட்சி வட்டாரம்

## மதம்

in Khanty-Mansiysk. Orthodox Christianity is the main religion in Khanty-Mansi Autonomous Okrug.]]
2012 ஆண்டைய அதிகாரப்பூர்வ கணக்கெடுப்புபடி இப்பிராந்திய மக்கள் தொகையில் 38.1% உருசிய மரபுவழித் திருச்சபை (கிருத்துவம்) , 5% பொதுவாக இருக்கும் கிருத்துவர், மக்கள் தொகையில் 1% ஸ்லாவிக் ரோண்னோவெரி (ஸ்லாவிக் நியோபகனியம்) நம்பிக்கையாளர்கள் ஆவர். ஷமானிஸம் . முஸ்லிம்கள் (பெரும்பாலும் டட்டார் இனத்தவர் ) மக்கள் தொகையில் 11% ஆவார்கள். மக்கள் தொகையில் 23% மதத்தைப் பற்றி குறிப்பிடாதவர்கள் ஆவர். 11% நாத்திகர் , மற்றும் 10.9% மற்ற மதத்தினர் அல்லது கேள்விக்கு பதில் தராதவர்கள் ஆவர்.
# கான்டி-மான்ஸி தன்னாட்சி வட்டாரம்

## போக்குவரத்து

இந்த தன்னாட்சி பிராந்தியத்திற்கான சரக்குப் போக்குவரத்து முதன்மையாக நீர் வழியாகவும், தொடர்வண்டி போக்குவரத்து வழியாக நடக்கிறது. 29% சாலை வழியாகவும், 2% விமான போக்குவரத்து வழியாகவும் நடக்கிறது. இருப்புப்பாதைகளின் மொத்த நீளம் 1106 கி.மீ. ஆகும். சாலைகள் நீளம் மொத்தம் 18,000 ற்கும் மேற்பட்ட கி.மீ. தொலைவு உள்ளது.
# துவா

**துவா குடியரசு** (Tyva Republic ரஷியன் : Республика Тыва, Tr. Respublika Tyva; [rʲɪspublʲɪkə tɨva] ; துவன் : Тыва Республика, Tyva Respublika, [təvɑ rispublikɑ] ), Tyva அல்லது துவா ( Tuvan : Тыва, ரஷியன் : Тува), என்பது ரஷ்ய கூட்டமைப்பைச் சேர்ந்த ஒரு உட் குடியரசு ( ஒரு அரசாக ரஷியன் கூட்டமைப்பு அரசியலமைப்பால் வரையறுக்கப்பட்டது,) இது நிலவியல் அமைப்பின்படி மத்திய ஆசியாவிலும், தெற்கு, சைபீரியா பகுதியிலும் அமைந்துள்ளது. இது தன் எல்லைகளை இரஷ்ய குடியரசின் அல்த்தாய் குடியரசு , ஹக்காசியா குடியரசு , க்ராஸ்நாயர்ஸ்க் பிரதேசம் , இர்கூத்ஸ்க் ஒப்லாஸ்து , மற்றும் புரியாத்தியா குடியரசு ஆகியவற்றுடனும், தெற்குப் பகுதியில் மங்கோலியாவுடன் தன் எல்லையை பகிர்ந்து கொள்கிறது. இதன் தலைநகரம் கைஸ்வல் ( Kyzyl ) ஆகும். மக்கள் தொகை: 307,930 ( 2010 கணக்கெடுப்பின்படி ).
1921 முதல் 1944 வரை டன்னு துவா என்ற பெயரில், ஒரு இறையாண்மை மிக்க சுதந்திர நாடாக இருந்தது. அதிகாரப்பூர்வமாக துவா மக்கள் குடியரசு என்ற பெயர். இதை இதன் அண்டை நாடுகளான சோவியத் ஒன்றியம் மற்றும் மங்கோலியா ஆகியன மட்டும் அங்கீகரித்து இருந்தன .
இதன் புவியியலில் காடுகள், மலைகள், புல்வெளிகள் பெரிய அளவில் இடம்பெற்றவை.
பெரும்பாலான மக்கள் துவான் இனத்தவர் என்றாலும், இரஷ்ய மொழி பரவலாக பேசப்படுகிறது. துவாவின் ஆட்சியாளர் கிரேட் குரல் எனப்படுவார். இவரின் ஆட்சிக்காலம் நான்கு ஆண்டு காலத்திற்கு ஒருமுறை தேர்ந்தெடுக்கப்படுகிறார். தற்போதைய தலைவர் ஆவார் சோல்பான் காரா-ஊல் ஆவார்.
# துவா

## நிலவியல்

இக் குடியரசு தெற்கு சைபீரியாவில் அமைந்துள்ளது. இதன் தலைநகர் கைசைல்( Kyzyl ) ஆகும் இக்குடியரசு புவியியல்ரீதியாக மத்திய ஆசியாவில் உள்ளது. குடியரசின் கிழக்கு பகுதி உயர்ந்தும் காடுகளை கொண்டும், மேற்கு பகுதி உலர்த்த தாழ்நிலமாகவும் உள்ளது.  
- எல்லைகள்:
- இரஷ்ய கூட்டமைப்பின் உள்பகுதிகளான: காஹக்காசியா குடியரசு, க்ராஸ்நாயர்ஸ்க் பிரதேசம், இர்கூத்ஸ்க் ஒப்லாஸ்து, புரியாத்தியா குடியரசு, அல்த்தாய் குடியரசு ஆகியவாகும்.
- சர்வதேச எல்லையான மங்கோலியா எல்லை (எல்லை கோடு நீளம்: 1.305 கிலோமீட்டர் (811 மைல்)
- அதி உயரமான இடம்: மோங்குன்-டைகா மலை உயரம் 3.970 மீட்டர் (13,020 அடி)
- குடியரசின் அதிகபட்ச நீளம் வடக்கு → தெற்கு : 450 கிலோமீட்டர் (280 மைல்)
- அதிகபட்ச நீளம் கிழக்கு → மேற்கு: 700 கிலோமீட்டர் (430 மைல்)
- பரப்பளவு: 170.427 சதுர கிலோமீட்டர் (65,802 சதுர மைல்)
# துவா

## மலைகள்

குடியரசின் பகுதிகள் மலைகளை அடிப்படையாகக் கொண்டவை 600 மீட்டர் உயரம் கொண்ட, சயான் மற்றும் டன்னு-ஓலா முதன்மையானவை. இக்குடியரசின் பரப்பளவில் மலைகள் மற்றும் மலைசார்ந்த பகுதிகள் 80% கொண்டுள்ளது. மொன்குன்-டைகா மலை 'வெள்ளி மலை' (3,970 மீ) என அழைக்கப்படுகிறது. குடியரசின் அதிக உயரமான மலையான இது அதன் பனிப்பாறைகளின் சிறப்பில் இருந்து இப் பெயர் பெற்றது.
# துவா

## இயற்கை வளங்கள்

முதன்மையான இயற்கை கனிம வளங்கள் பின்வருமாறு நிலக்கரி , இரும்பு தாது, தங்கம், கோபால்ட். கல்நார் போன்றவை முன்னர் முதன்மையாக இருந்தது. இங்கு ஓநாய்கள் மற்றும் கரடிகள், பனிச் சிறுத்தை, தரை அணில், பறக்கும் நரி எனும் விலங்கு, கழுகுகள், மீன்கள் போனறவை மிகுதியாகக் காணப்படும் விலங்குகள் ஆகும்.
# துவா

## காலநிலை

- சராசரி சனவரி வெப்பநிலை: -32 டிகிரி செல்சியஸ் (-26&nbsp;°F),
- சராசரி ஜூலை வெப்பநிலை: +18 டிகிரி செல்சியஸ் (64&nbsp;°F),
- சராசரி ஆண்டு மழையளவு : 150 மில்லி மீட்டர் (5.9) (சமவெளியில்) 1,000 மில்லி மீட்டர் (39 அங்குலம்) ( மலைப்பகுதிகளில்)
- பெரும்பாலான பகுதிகள் நிரந்தரமாக பனிமூடியே இருக்கும்.
# துவா

## மதம்

குடியரசின் டைவா மக்கள் மத்தியில் இரண்டு மதங்கள் பரவலாக செல்வாக்கு பெற்று உள்ளன அவை திபெத்திய பௌத்தம் மற்றும் ஷமானிஸம் ஆகும் . திபெத்திய புத்தமதத்தின் இன்றைய ஆன்மீக தலைவர் தென்சின் க்யாட்சோ என்பவர் இவர் பதினான்காம் தலாய் லாமாவாக செப்டம்பர் 1992 முதல் இருந்துவருகிறார்.பதினான்காம் தலாய் லாமா மூன்று நாட்கள் டைவா வந்து தங்கி இருந்தார். செப்டம்பர் 20 ஆம் தேதி, துவாவின் புதிய மஞ்சள்-நீல-வெள்ளைக் கொடியை ஆசீர்வதித்து புனிதப்படுத்தினார். அதிகாரப்பூர்வமாக மூன்று நாட்களுக்கு தத்தெடுக்கப்பட்டிருந்தார்.
16 மற்றும் 17 ஆம் நூற்றாண்டுகளில், திபெத்திய புத்த மதம் இங்கு புகழ் பெற்றது.பல புதிய மற்றும் கோயில்கள் கட்டப்பட்டன. புதியதாக பலர் துறவு மேற்கொண்டு மதப் பயிற்சி பெற்றனர். மத நடைமுறைகள் சோவியத் காலத்தில் மட்டுப்படுத்தப்பட்டன. ஆனால் இப்போது செழித்தோங்கி வருகிறது.
2012 ஆண்டைய அதிகாரப்பூர்வ கணக்கெடுப்பின்படி குடியரசின் மக்கள் தொகையில் 61.8% புத்த மதத்தைப் பின்பற்றுபவர்கள் ஆவர், 8% டென்கிரிசம் அல்லது தைவான் ஷமானிஸம் , 1.5% உருசிய மரபுவழித் திருச்சபை, அல்லது மற்ற வடிவங்களில் கிறித்துவம் , 1% பிராட்டஸ்டண்ட் . கூடுதலாக, 7.7% பேர் கணக்கெடுப்பின்போது மதத்தைக் குறிப்பிடாதவர்கள். மக்கள் தொகையில் 8% மதம் இல்லை என்பவர்களும், 12% நாத்திகர்கள் ஆவர்.
# ஆலமரத்துப்பட்டி (திண்டுக்கல் மாவட்டம்)

**ஆலமரத்துப்பட்டி** (*Alamarathupatty*) இந்தியாவின் தமிழ்நாடு மாநிலம் திண்டுக்கல் மாவட்டம் ஆத்தூர் வட்டத்தில் உள்ள ஒரு கிராமம். இக்கிராமம் திண்டுக்கல்-மதுரை தேசிய நெடுஞ்சாலையில் (NH-7), திண்டுக்கல்லில் இருந்து 7 கி.மீ தொலைவில் அமைந்துள்ளது. இது ஓர் ஊராட்சி ஆகும்.
# ஆலமரத்துப்பட்டி (திண்டுக்கல் மாவட்டம்)

## புவியியல்

இவ்வூரின் அமைவிடம் <span>[//tools.wmflabs.org/geohack/geohack.php?pagename=%E0%AE%86%E0%AE%B2%E0%AE%AE%E0%AE%B0%E0%AE%A4%E0%AF%8D%E0%AE%A4%E0%AF%81%E0%AE%AA%E0%AF%8D%E0%AE%AA%E0%AE%9F%E0%AF%8D%E0%AE%9F%E0%AE%BF&params=10.311759_N_77.940788_E_ <span><span title="Maps, aerial photos, and other data for this location"><span>10°18′42″N</span> <span>77°56′27″E</span></span></span><span> / </span><span><span title="Maps, aerial photos, and other data for this location">10.311759°N 77.940788°E</span> / <span>10.311759; 77.940788</span></span>][//tools.wmflabs.org/geohack/geohack.php?pagename=%E0%AE%86%E0%AE%B2%E0%AE%AE%E0%AE%B0%E0%AE%A4%E0%AF%8D%E0%AE%A4%E0%AF%81%E0%AE%AA%E0%AF%8D%E0%AE%AA%E0%AE%9F%E0%AF%8D%E0%AE%9F%E0%AE%BF&params=10.311759_N_77.940788_E_]</span> ஆகும். கடல் மட்டத்தில் இருந்து இவ்வூர் சராசரியாக 309 மீட்டர் உயரத்தில் இருக்கின்றது.
# ஆலமரத்துப்பட்டி (திண்டுக்கல் மாவட்டம்)

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 3,717 மக்கள் வசிக்கின்றார்கள். இந்திய மக்கள் தொகை கணக்கெடுப்பின்படி 1,861 ஆண்கள், 1,856 பெண்கள் ஆவார்கள். ஆலமரத்துப்பட்டி மக்களின் சராசரி கல்வியறிவு 80.57% ஆகும். இது இந்திய தேசிய சராசரி கல்வியறிவான 77.41% விட கூடியதே.
# வார்ப்புரு:நடப்பு நிகழ்வுகள்/நடப்பு மாதச் செய்திகள் நவம்பர் 2015
- நவம்பர் 9:
- அம்மான் நகரில் யோர்தானியக் காவல்துறையினன் ஒருவர் பயிற்சியின் போது இரண்டு அமெரிக்கர்களையும் ஒரு தென்னாப்பிரிக்கரையும் சுட்டுக் கொன்றார். இவர் பின்னர் சுட்டுக் கொல்லப்பட்டார். (பிபிசி)
- கிறித்துமசு தீவில் உள்ள ஆத்திரேலிய அகதி முகாமில் ஈரானிய அகதி ஒருவர் இறந்ததை அடுத்து அங்கு கலவரம் வெடித்தது. (தி ஆத்திரேலியன்)
- மியான்மர் பொதுத் தேர்தலில் ஆளும் கட்சி தனது தோல்வியை ஒப்புக் கொண்டது. ஆங் சான் சூச்சியில் சனநாயகத்துக்கான தேசிய முன்னணி பெரும்பான்மையான இடங்களைக் கைப்பற்றியது. (ராய்ட்டர்சு)
- ஐக்கிய இராச்சியத்தின் மக்களவை இசுக்கொட்லாந்துக்கு அதிக அதிகாரங்களைக் கொடுக்கும் சட்டமூலத்தை நிறைவேற்றியது. (பிபிசி)
- வளிமண்டலத்தில் பைங்குடில் வளிமம் 2014 ஆம் ஆன்டில் அதிகூடிய நிலையை எட்டியுள்ளதாக அறிவிக்கப்பட்டுள்ளது. (சயன்டிபிக் அமெரிக்கன்)
- நவம்பர் 8:
- புருண்டியின் தலைநகர் புஜும்புராவில் மதுச்சாலை ஒன்றில் ஆயுததாரி ஒருவர் 7 பேரைச் சுட்டுக்கொன்றார். (பிபிசி)
- குரோவாசியா புதிய அரசைத் தேர்ந்தெடுக்க தேர்தல் நடைபெற்றது.
- பர்மாவில் நாடாளுமன்றத்திற்கான தேர்தல்கள் நடைபெற்றன. ஆங் சான் சூச்சியின் சனநாயகத்துக்கான தேசிய முன்னணி பெரும்பான்மையான இடங்களைக் கைப்பற்றும் என எதிர்பார்க்கப்படுகிறது. (எல்லே டைம்சு)
- அரிசோனா, கலிபோர்னியா, நெவாடா மாநிலங்களில் அடையாளம் கண்டுபிடிக்க முடியாத பறக்கும் பொருள்களில் இருந்து வினோத ஒளிக்கற்றைகள் அவதானிக்கப்பட்டன. (பிபிசி)
- நவம்பர் 7:
- சிரிய உள்நாட்டுப் போர்: இசுலாமிய அரசுப் போராளிகள் பெப்ரவரியில் தாம் பிடித்து வைத்திருந்த 37 அசிரியக் கிறித்தவர்களை விடுவித்துள்ளதாக அறிவிக்கப்பட்டுள்ளது. (ஏபி)
- சைப்பிரசில் கிமு 300 ஆம் ஆண்டு கால நாடக அரங்கு ஒன்று கண்டுபிடிக்கப்பட்டுள்ளது. (ஏஎஃப்பி)
- மெட்ரோஜெட் விமானம் 9268: விமான கருப்புப் பெட்டித் தகவலின் படி விமானம் வெடிகுண்டு வைத்துத் தகர்க்கப்பட்டிருக்கலாம் எனத் தெரிவிக்கப்பட்டுள்ளது. (பிபிசி) (யூஏஸ்ஏ டுடே) (மிரர்)
- சியேரா லியோனி எபோலா தீநுண்ம நோய் அற்ற நாடாக உலக சுகாதார அமைப்பு அறிவித்துள்ளது. (பிரான்சு 24), (பிபிசி)
- சீன அரசுத்தலைவர் சீ சின்பிங், தாய்வான் தலைவர் மா சிங்-சூ in சிங்கப்பூரில் சந்தித்துப் பேச்சுவார்த்தை நடத்தினர். 1949 இற்குப் பின்னர் இரு நாட்டுத் தலைவர்களும் சந்தித்துக் கொள்வது இதுவே முதல் தடவையாகும். (சீஎனென்)
- நவம்பர் 6:
- இந்தியா கிரீன்பீஸ் அமைப்பைத் தடை செய்து 30 நாட்களுக்குள் அவ்வமைப்பை மூடி விட வேண்டும் என உத்தரவிட்டது. (என்டிரிவி) (ராய்ட்டர்சு)
- மெட்ரோஜெட் விமானம் 9268 குண்டு வைத்துத் தகர்க்கப்பட்டிருக்கலாம் என நம்பப்படுவதை அடுத்து உருசியா எகிப்து வரையான விமான சேவைகளை இடைநிறுத்தியது. (பிபிசி)
- நவம்பர் 2:
- ஆத்திரேலியாவில் *சர்* பட்டங்கள் இனிமேல் தேசிய விருதுகளின் பட்டியலில் சேர்க்கப்பட மாட்டாது என பிரதமர் மால்கம் டேர்ன்புல் அறிவித்தார். (டைம்) (ராய்ட்டர்சு)
- நவம்பர் 1:
- பகாமாசு அருகே 33 பயணிகளுடன் அக்டோபர் 1 அன்று காணாமல் போன படகின் சிதைவுகள் எனக் கருதப்படும் பாகங்கள் கண்டுபிடிக்கப்பட்டதை அடுத்து, அதனைத் தேடி ஆளில்லா நீர்மூழ்கிக் கப்பல் ஒன்றை ஐக்கிய அமெரிக்கக் கடற்படை அப்பகுதிக்கு அனுப்பியுள்ளது. (சீஎனென்)
# சகா குடியரசு

## புவியியல்

- எல்லைகள்:
- உருசியாவின் உள்பிராந்தியங்களான: சுகோட்டா தன்னாட்சி பிராந்தியத்திற்கான எல்லைப்குதி (660 கி.மீ.) , காதன் ஒப்லாஸ்து (1520 கி.மீ.), கபரோவ்ஸ்க் பிரதேசம் (2130 கி.மீ.), அமுர் ஒப்லாஸ்து, சபையகலகி பிரதேசம், இர்கூத்ஸ்க் ஒப்லாஸ்து, கிராஸ்நாயர்ஸ்க் பிரதேசம் ஆகிய பகுதிகளுடன் தன் எல்லையை பகிர்ந்து கொள்கிறது.
- கடல் எல்லை; ஆர்க்டிக் பெருங்கடல் ( லப்டேவ் கடல் மற்றும் கிழக்கு சைபீரிய கடல் உட்பட).
- உயர்ந்த இடம் ; பீக் பொபிடா (3,003 மீ), மஸ்-கயையா மலைச் சிகரம் (2959 மீ அல்லது 3,011 மீ)
- அதிகபட்ச வடக்கு> தெற்கு தொலைவு : 2,500 கி.மீ. (1,600 மைல்)
- அதிகபட்ச கிழக்கு > மேற்கு தொலைவு: 2000 கி.மீ. (1,200 மைல்)
யாகுட்டியா வடபகுதியில் ஹென்ரெய்ட்டா தீவு பகுதியையும், லப்டேவ் கடல், கிழக்கு சைபீரிய கடல், ஆர்க்டிக் பெருங்கடல். ஆகியவற்றைத் தழுவியபடி உள்ளது. வட கோளத்தில் உள்ள இந்த கடல்பகுதி குளிராகவும், பனிசெரிந்தும் காணப்படுபவை. ஆண்டில் 9-10 மாதங்கள் பனி மூடியே காணப்படும்.
# சகா குடியரசு

## கனிம வளங்கள்

இப்பகுதி கனிமவளம் மிக்க பகுதியாகும் இங்கு நிலத்தில் எண்ணெய், இயற்கை எரிவாயு, நிலக்கரி, வெள்ளி, வெள்ளீயம்,தங்குதன் போன்ற பல கனிமங்கள் உள்ளன உருசியாவில் வெட்டப்படும் வைரங்களில் 99% இந்த குடியரசிலேயே வெட்டப்படுகிறது. இது உலக வைரத் தேவையை 25% பூர்த்தி செய்கிறது.
# சகா குடியரசு

## காலநிலை

யாகுட் அதன் காலநிலை கொண்டு சிறப்பாக அறியப்படுகிறது, இதன் உச்ச அளவு குளிரால் வட கோளத்தில் மிகவும் குளிரான பிரதேசமாக இருக்கிறது. மிகக் குறைந்த வெப்பநிலையை எப்போதும் கொண்டிருக்கும் இங்கே உள்ள பதிவுகள் காட்டுகின்றன. வட கோளத்தின் குளிரான, வெப்பநிலையாக -67,8 பாகை செல்சியஸ் (-90.0 ° பா), 1892 ஆம் வருடம் பதியப்பட்டுள்ளது, மேலும் இதுபோன்ற குறைந்த வெப்பநிலை -71,2 ° செ (-96.2 பா) 1926 ஆம் ஆண்டு நிலவியது.  
- சராசரி சனவரி வெப்பநிலை: -28 டிகிரி செல்சியஸ் (-18 ° பா) வரை (கடற்கரைப்பகுதிகளில் -47 டிகிரி செல்சியஸ் (-53 ° பா) நிலவுகிறது.
- சராசரி சூலை மாத வெப்பநிலை: +19 பாகை செல்சியஸ் (66 டிகிரி பாரன்ஹீட்) (கடற்கரைப் பகுதிகளில் +19 °செ (66 °பா) என வெப்பநிலை நிலவுகிறது. என்றாலும், மிகவும் வெப்பமான நாளாக யாகூட்டில் ஒரு சூலை மாதப்பதிவில் +38.4 பாகை செல்சியஸ் (101.1 ° பா) வரை) வரை பதிவானது.
- ஆண்டு சராசரி ஆண்டு மழை : 700 மி.மீ (மத்தியப் பகுதிகளில்). .200மிமீ (கிழக்கு யாகுட் மலைகளில்)
# குஞ்சுண்ணி

**குஞ்சுண்ணி** ( மே 10, 1927—மார்ச்சு 2, 2006) மலையாளக் கவிஞர் ஆவார். குழந்தைகளுக்கான பாடல்கள் நிறைய எழுதினார். குஞ்சுண்ணி மாசுட்டர் என்றும் அறியப்படும் இவர் பல இலக்கிய விருதுகள் பெற்றார். இவர் மிக எளிமையாக வாழ்ந்தவர். இவர் பல தலைமுறை எழுத்தாளர்களுக்கு வழிகாட்டியாக விளங்கியவர்.
# குஞ்சுண்ணி

## இளமைக் காலம்

குஞ்சுண்ணி திருச்சூரில் வாலப்பாடு என்னும் ஒரு சிற்றுரில் பிறந்தார். தந்தை நீலகண்ட மூசாத்து, தாய் அதியாத்து நாராயணி அம்மா.
சேலரிப் பள்ளியில் தம் ஆசிரியர் பணியைத் தொடங்கிய குஞ்சுண்ணி கோழிக்கோடு இராமகிருட்டினா சேவாசிரம உயர்நிலைப் பள்ளியில் 1953 இல்
சேர்ந்தார். 1982 ஆம் ஆண்டு வரை பணி செய்த இவர் ஒய்வு பெற்ற பிறகும் எளிமை எண்ணம் மேலோங்கிய காரணத்தால் ஆசிரமத்திலேயே வாழ்ந்து வந்தார்.
# குஞ்சுண்ணி

## இலக்கியப்பணி

மாத்ரு பூமி என்னும் வார இதழில் குட்டீட்டன் என்னும் புனை பெயரில் குழந்தைகளுக்கான படைப்புகளை எழுதி வந்தார். இளம் எழுத்தாளர்களுக்கு இலக்கியம் குறித்தும் படைப்புகள் பற்றியும் சொல்லிக் கொடுத்தார். கமலுதின் மொகமது மசித் என்பவர் இயக்கிய பூமிக்கீதம் என்னும் திரைப்படத்தில் நடித்தார். குஞ்சுண்ணி தம் வாழ்க்கை வரலாற்றை என்னிலூடெ என்ற புத்தகத்தில் எழுதினார். இப்புத்தகம் நகைச் சுவைக்கும் எளிமைக்கும் பேர் போன ஒன்று. 1987 இல் தம் சொந்த ஊருக்குத் திரும்பிய பின்னர் சமூகப் பண்பாட்டுத் தளங்களில் செயல்பட்டார். மயில் பீலித் துண்டும் வல பொட்டுகளும் என்ற ஆவணப் படத்தில் கிருட்டிண நம்பூதிரி வேடத்தில் நடித்தும் இருக்கிறார்.
# குஞ்சுண்ணி

## இறப்பு

இவர் 2006 மார்ச்சு 26 இல் தன் மூதாதையர் வீட்டில் இறந்தார்.
# குஞ்சுண்ணி

## விருதுகள்

- கேரளா சாகித்திய அகாதமி விருதுகள் (1974, 1984)
- மாநில நிறுவன குழந்தைகள் இலக்கிய விருது (1982)
- கேரளா சாகித்திய அகாதமி வாணாள் சாதனை விருது (1988)
- மாநில நிறுவன குழந்தைகள் இலக்கிய வாணாள் சாதனை விருது (2002)
- வழக்குன்னுவம் விருது (2002)
- வி.ஏ கேசவன் நாயர் விருது (2003)
- டோம்யஸ் விருது
# 1641

**1641** (**MDCXLI**) கிரெகொரியின் நாட்காட்டியில் ஒரு செவ்வாய்க்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வெள்ளிக்கிழமையில் ஆரம்பமான சாதாரண ஆண்டு ஆகும்.
# 1641

## நிகழ்வுகள்

- ஜனவரி 4 - பிலிப்பீன்சின் பார்க்கர் சுழல்வடிவ எரிமலை வெடித்தது.
- சூலை 12 - போர்த்துகல்லும் டச்சுக் குடியரசும் ஹேக் உடன்பாட்டை எட்டின. ஆனாலும், இரு நாடுகளும் உடன்பாட்டை ஒழுகாததால், டச்சு ஆட்சியில் இருந்த போர்த்துக்கீசக் குடியேற்ற நாடுகளான பிரேசில், அங்கோலாவில் மாற்றம் ஏதும் ஏற்படவில்லை.
- அக்டோபர் 23 - ஐரியக் கத்தோலிக்கர் ஆங்கிலேய நிருவாகம், மற்றும் ஸஇசுக்கொட்டியக் குடியேறிகளுக்கு எதிராக கிளர்ச்சியை ஆரம்பித்தனர்.
- டச்சுக்கள் நாகசாகி அருகே டெஜிமா என்ற வணிகக் குடியேற்றத்தை ஆரம்பித்தனர்.
- மலாக்காவில் இருந்து போர்த்துக்கீசர் டச்சுக்களினால் வெளியேற்றப்பட்டனர்.
- பெரும் கொள்ளைநோய் வடக்கு, மத்திய சீனாவில் பரவியது. பெருந்தொகையானோர் உயிரிழந்தனர்.
# 1641

## பிறப்புகள்

- பெப்ரவரி 8 - ரொபர்ட் நொக்ஸ், பிரித்தானியக் கிழக்கிந்தியக் கம்பனியின் ஆங்கிலேய கப்பல் மீகாமன் (இ. 1720)
# 1641

## இறப்புகள்

- சனவரி 3 - செருமையா அராக்சு, ஆங்கிலேய வானியலாளர் (பி. அண். 1618)
# கட்டளைப் பலத்தீன்

**கட்டளைப் பாலத்தீனம்** (*Mandatory Palestine* ( **'; **', "EY" என்பது "Eretz Yisrael" (இசுரேல் தேசம்)) என்பது முதல் உலகப் போரின் பின் உதுமானிய தென் சீரியாவிலிருந்து உருவாக்கி, பிரித்தானிய நிருவாகத்தின் கீழ் இருந்த புவி அரசியல் சார் உருவாக்கமாகும். பிரித்தானிய குடிசார் நிருவாகம் பாலத்தீனத்தில் 1920 முதல் 1948 வரை இயங்கியது. இக்காலத்தின்போது அது எளிமையாக, பாலத்தீனம் என அழைக்கப்பட்டது. ஆனால், வேறுபடுத்தலுக்கான பல்வேறு பெயர்களால், ஆணை அல்லது பாலத்தீன ஆணை, பிரித்தானிய பாலத்தீனம், பாலத்தீனத்தின் பிரித்தானிய கட்டளை உட்பட பெயர்கள் அழைக்கப்படது.  
முதலாம் உலகப் போர் மற்றும் அராபிய எழுச்சியின்போது, எகிப்திய வெளிப்போர்ப் படையின் பிரித்தானியப் பேரரசின் கட்டளை அதிகாரியாகிய, பிரித்தானிய போர்த்தொடர்களை நடத்திய தளபதி எட்மண்ட் அலன்பே, சீனாய், பாலத்தீன போர்த்தொடரின் பகுதியாக துருக்கியர்களை மத்தியதரைக் கடலின் கிழக்கோர நிலப்பகுதியிலிருந்து வெளியேற்றினார். ஐக்கிய இராச்சியம் உதுமானியர்களுக்கு எதிராக புரட்சி செய்தால் அராபியர்களின் சுதந்திரத்தை மதிக்கும் என ஒப்பந்தம் செய்திருந்தது. இவ் உடன்படிக்கை தொடர்பில் இரு தரப்பும் வெவ்வேறு கருத்துக்களைக் கொண்டிருந்தன. ஐக்கிய இராச்சியமும் பிரான்சும் செய்த உடன்படிக்கையால் பகுதிகள் பிரிக்கப்பட்டு, அரேபியர்களின் கருத்தினை காட்டிக்கொடுப்பதாய் அமைந்தது. பால்போர் பிரகடனம் பாலத்தீனத்தில் யூதர்களுக்கான "தேசிய வீடு"க்கான ஆதரவிற்கு உறுதியளித்தமை, பிரச்சனையை மேலும் குழப்பமாக்கியது. போர் முடிவடைந்த பிறகு, "கைப்பற்றப்பட்ட எதிரி மண்டல நிர்வாகம்" எனப் பெயரிடப்பட்ட இராணுவ நிர்வாகம், கைப்பற்றப்பட்ட பிரதேசத்தில் முன்னாள் உதுமானிய சிரியாவில் நிறுவப்பட்டது. பிரித்தானிய தொடர்ந்து அப்பகுதியில் தன் கட்டுப்பாட்டை சட்டநெறிக்கட்டுத்த முயன்றது. பின் சூன் 1922 இல் கூட்டமைப்பு நாடுகளிலிருந்து ஆணை பெற்றதன் மூலம் சாத்தியமானது. கூட்டமைப்பு நாடுகளின் ஆணையின் முறையான நோக்கம் செயலிழந்த உதுமானியப் பேரரசின் நிருவாகப் பகுதிகள் மீதாகவிருந்தது. குடியியல் ஆணை நிருவாகம் இரண்டு நிருவாகப் பகுதிகளுடன் பாலத்தீனினுக்கான பிரித்தானிய ஆணையின் கீழ் 1923 இல் கூட்டமைப்பு நாடுகளின் ஒப்புதலுடன் முறைப்படுத்தப்பட்டது. யோர்தான் நதிக்கு மேற்கேயான பகுதி பாலத்தீனம் என, 1948 வரை பிரித்தானியாவின் நேரடி நிருவாகத்தின் கீழ் இருக்கையில் யோர்தானுக்கு கிழக்கிலிருந்த பகுதி ஒர் அரை-தன்னாட்சி பிரதேசமான திரான்ஸ்யோர்தான் கியாஸ் குடும்ப கசேமிட்டின் கீழ் ஆளப்பட்டது. பின்னர் 1946 இல்
திரான்ஸ்யோர்தான் சுதந்திரம் பெற்றது.  
பிரித்தானிய ஆணைக் காலத்தில், யூதர் மத்தியில் ஒன்றும் அரேபியர் மத்தியில் ஒன்றும் எனக் காணப்பட்ட இரு முக்கிய தேசிய இயக்கங்களின் வளர்ச்சி அப்பகுதியில் காணப்பட்டது. பாலத்தீனத்தில் அராபியஈ யூத மக்களிடத்தில் காணப்பட்ட தேசிய நலன் போட்டித்தன்மையானது ஒருவருக்கொருவர் எதிராகவும் ஆளும் பிரித்தானிய அதிகாரிகளுக்கு எதிராகவும் 1936–1939 அராபியப் புரட்சியாகவும், யூத எழுச்சியாகவும் 1947–1948 சிவில் யுத்தம் உச்சக்கட்டத்திற்கு முன் முதிர்ச்சியடைந்து.  
உள்நாட்டுப் போர், 1948 அரபு - இசுரேல் போர் ஆகியவற்றின் பின்விளைவாக 1949 போர்நிறுத்த உடன்பாட்டுக்கு வழியேற்படுத்தியது. இதன் மூலம் யூத பெரும்பான்மையுடனான புதிய இசுரேல் அரசுக்கும் முன்னாள் கட்டளைப் பாலத்தீனத்திற்குமிடையில் பகுதி பிரிப்பு ஏற்பட்டு, மேற்குக் கரை யோர்தான் இராச்சியத்தின் கீழும் எகிப்தின் இராணுவ கைப்பற்றலின் கீழ் இருந்த காசாக்கரை அரபு அனைத்து-பலத்தீன அரசுடனும் இணைக்கப்பட்டன.
# கட்டளைப் பலத்தீன்

## ஆட்சிமுறை

### பெயர்

1926 இல், பிரித்தானிய அதிகாரிகள் ஆங்கிலத்துக்கு இணையான பாரம்பரிய அரபு, எபிரேய பெயர்களை (எ.கா: :பிலாஸ்டின்", *filasţīn* (فلسطين); "பலஸ்டினா", *pālēśtīnā* (פּלשׂתינה)) பயன்படுத்த முடிவு செய்தனர். யூதத் தலைவர்கள் எபிரேயப் பெயர் "எரெட்ஸ் யிஸ்ராய யெல்" ('ʾĒrēts Yiśrāʾel''; ארץ ישׂראל=இசுரேல் தேசம்) என்றிருக்க வேண்டுமென பரிந்துரைத்தார்கள். இறுதியில் பரிந்துரைக்கப்பட்ட எபிரேயப் பெயரின் முன் எழுத்தை இணைப்பது என்ற உடன்பாட்டிற்கு வந்தனர். அலுவல ரீதியான ஆவணங்களில் எபிரேயப் பெயர் குறிப்பிடப்பட்டது. அரபுத் தலைவர்கள் இதனை சட்டத்திற்கு மாறாகக் கண்டனர். சில அரபு அரசியல்வாதிகள் "தென் சிரியா" (سوريا الجنوبية) போன்ற சிறிய அரபியத் தொடர்பு இருக்க வேண்டும் எனத் தெரிவித்தனர். இதனை பிரித்தானிய அதிகாரிகள் நிராகரித்துவிட்டனர்.
# சுகுமி

**சுகுமி** (*Sukhumi* அல்லது *Sokhumi*, , *சுகும்*) மேற்கு சியார்சியாவின் நகரமும், கருங்கடல் பகுதியில் உள்ள சர்ச்சைக்குரிய அப்காசியாவின் தலைநகரமும் ஆகும். 1990களின் ஆரம்பத்தில் இடம்பெற்ற சியார்சிய-அப்காசியப் பிரச்சினையில் இந்நகரம் பெரிதும் பாதிப்படைந்திருந்தது.  
சுகுமி நகரம் கருங்கடலின் கிழக்குக் கரையில் அமைந்துள்ளது. துறைமுகமாகவும், முக்கிய தொடருந்து சந்தியாகவும் செயல்படும் சுகுமி ஒரு முக்கிய சுற்றுலாத் தலமும் ஆகும். கடற்கரைகள், உடல்நல நிலையங்கள், கனிம மருத்துவ நீரூற்றுகள், கொண்ட இந்நகர் வெப்பமண்டலங்களின் ஒரப்பகுதிகளைச் சார்ந்த காலநிலையைக் கொண்டது. இங்குள்ள தாவரவியல் பூங்கா 1840 ஆம் ஆண்டில் நிறுவப்பட்டது.  
அப்காசிய அரசுப் பல்கலைக்கழகம், சுகும் திறந்த கல்விக்கழகம் ஆகிய அறிவியல் ஆய்வுக் கல்வி நிலையங்கள் இங்குள்ளன. 1945 ம்தல் 1954 வரை இங்குள்ள இலத்திரனியற்பியல் ஆய்வுகூடம் சோவியத் அணுவாயுதங்கள் தயாரிப்பில் ஈடுபட்டிருந்தன.
# அரசினர் மகளிர் கல்லூரி, கும்பகோணம்

**அரசினர் மகளிர் கலைக் கல்லூரி, கும்பகோணம்** (Government Arts College for Women, Kumbakonam) என்பது இந்தியாவின் தமிழ்நாட்டில் கும்பகோணத்தில் தன்னாட்சி அனுமதியுடன் செயற்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1963-ஆம் ஆண்டில் தொடங்கப்பட்டது. தற்போது திருச்சிராப்பள்ளி பாரதிதாசன் பல்கலைக்கழகத்தின் அனுமதியுடன் தன்னாட்சி கல்லூரியாக இயங்கி வருகிறது. தேசிய மதிப்பீடு மற்றும் தரச்சான்று அவையின் (NAAC) பி+ தகுதியுடன் (2007-ஆம் ஆண்டில்) செயற்பட்டு வருகிறது. 2013-ஆவது ஆண்டினை இக்கல்லூரி தனது பொன்விழா ஆண்டாகக் கொண்டாடியது.
# அரசினர் மகளிர் கல்லூரி, கும்பகோணம்

## வழங்கும் படிப்புகள்

இக்கல்லூரியில் இருசுழற்சி முறையில் பின்வரும் படிப்புகள் வழங்கப்படுகின்றன.
# அரசினர் மகளிர் கல்லூரி, கும்பகோணம்

## வழங்கும் படிப்புகள்

### முதுநிலைப் படிப்புகள்

1. ஆங்கிலம்
1. இயற்பியல்
1. கணிதம்
1. கணினி அறிவியல்
1. புவியியல்
1. பொருளியல்
1. வணிகவியல்
1. வரலாறு
1. விலங்கியல்
1. வேதியியல்
# அரசினர் மகளிர் கல்லூரி, கும்பகோணம்

## வழங்கும் படிப்புகள்

### இளநிலைப் படிப்புகள்

1. தமிழ்
1. ஆங்கிலம்
1. பொருளியல்
1. வேதியியல்
1. இளங்கலை வரலாறு
1. வணிகவியல்
1. புவியியல்
1. கணிதம்
1. கணினி அறிவியல்
1. இயற்பியல்
1. விலங்கியல்
# அரசினர் மகளிர் கல்லூரி, கும்பகோணம்

## இதனையும் காண்க

- தஞ்சாவூர் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# பைசலாபாத்

**பைசலாபாத்** (Faisalabad) (முன்பு **லியால்பூர்**) கராச்சி, லாகூர் ஆகிய மாநகரங்களுக்குப் பிறகு பாக்கித்தானில் உள்ள மூன்றாவது பெரிய மக்கள் தொகைக் கொண்ட பெருநகரமாகும். பைசலாபாத், பஞ்சாப் (பாக்கிஸ்தான்) மாகாணத்தில் லாகூர் நகரத்திற்கு பிறகு உள்ள இரண்டாவது பெரிய நகரமும், பெரும் தொழிற்சாலை மையமாகும். பைசலாபாத், பண்டையப் பிரிட்டானிய இந்தியாவில் முதலாவதாகத் திட்டமிடப்பட்ட நகரங்களுள் ஒன்றாகும். 2025 ஆம் ஆண்டு பைசலாபாத்தின் மொத்த உள்நாட்டு உற்பத்தி 87 பில்லியன் அமெரிக்க டாலர்களாக இருக்கும் என மதிப்பிடப்பட்டுள்ளது. இந்நகரம் பாக்கித்தானின் மான்செசுடர் என்று அழைக்கப்படுகிறது. பைசலாபாத், பாக்கித்தானின் மொத்த உள்நாட்டு உற்பத்தியில் 20 சதவிகிதத்திற்கும் மேலாகப் பங்களிக்கிறது.  
வேளாண்மைப் பல்கலைக்கழகம், அரசு கல்லூரிப் பல்கலைக்கழகம், அயூப் வேளாண்மை ஆய்வு மையம், தேசிய துகிலியல் பல்கலைக்கழகம் ஆகிய உயர்க்கல்வி மையங்கள் பைசலாபாத்தில் உள்ளன. இக்பால் விளையாட்டரங்கத்தில் பைசலாபாத் ஓநாய்கள் என்னும் பெயரில் தனிப்பட்ட துடுப்பாட்ட அணியினை பைசலாபாத் கொண்டுள்ளது. மேலும், அனைத்துலக அளவில் போட்டியிடக்கூடிய தரத்தில் பலதரப்பட்ட விளையாட்டு (உதாரணமாக, வளைகோற் பந்தாட்டம், மேடைக் கோற்பந்தாட்டம்) குழுக்கள் பைசலாபாத்தில் உள்ளன.  
பைசலாபாத்தைச் சுற்றியுள்ள ஊரகத்தில் செனாப் ஆறினால் பாசனம்பெறும் பகுதிகளில் பருத்தி, கோதுமை, கரும்பு, காய்கறி, பழம் ஆகியனப் பயிரிடப்படுகின்றன. சீனி, மாவு, எண்ணெய் வித்துகளைப் பதப்படுத்தும் ஆலைகள், தொடருந்து பழுது பார்க்கும் முக்கியப் பணிமனைகள், பொறியியல் பணிநிலையங்கள் ஆகியவற்றை உள்ளடக்கிய தொழிற்சாலை மையமாக பைசலாபாத் திகழ்கிறது. சூப்பர் பாசுபேட்டுகள், பருத்தி மற்றும் பட்டு துணிகள், உள்ளாடைகள், சாயம், வேதித் தொழிற்துறை, குளிர் குடிமங்கள், பல்வேறு துணிவகைகள், காகிதம், அச்சுத் தொழில், வேளாண்மைக் கருவிகள், நெய் ஆகியவற்றை பெருமளவில் உற்பத்தி செய்யும் நகரமாக பைசலாபாத் விளங்குகிறது. இங்கு ஒரு உலர் துறைமுகமும், பன்னாட்டு வானூர்தி நிலையமும் உள்ளன.
# பைசலாபாத்

## இடப்பெயராய்வியல்

இந்நகரத்திற்கு லியால்பூர் என்னும் பெயர் பிரித்தானியாவின் இந்தியப் பேரரசு காலத்தில் வைக்கப்பட்டது. பஞ்சாபின் அப்போதைய துணைநிலை ஆளுநர் சர். சார்லசு ஜேம்சு லியால் அவர்களின் பெயர் இந்நகரத்திற்குப் பிரித்தானியர்களால் சூட்டப்பட்டது. அவரின் குடும்பப் பெயரான "லியால் " என்பதையும், நகரம் என்பதற்கு இணையான சமசுகிருதச் சொல்லான "பூர்" என்பதையும் இணைத்து உருவாக்கப்பட்டது. 1977 -ஆம் ஆண்டு பாக்கித்தானிய அரசு லியால்பூர் நகரத்தை பாக்கித்தானுக்குப் பல வழிகளிலும் பொருளாதார உதவிகளைப் புரிந்த சவூதிஅரேபிய மன்னர் பைசல் அவர்களைக் கௌரவிக்கும் வண்ணமாகப் பைசலாபாத் என்று பெயர் மாற்றம் செய்தது.
# பைசலாபாத்

## தட்பவெப்ப நிலை

கோப்பென் காலநிலை வகைப்பாட்டின்படி பைசலாபாத் பாலைவனத்தின் காலநிலையைக் கொண்டுள்ளது. இம்மாவட்டத்தின் தட்பவெப்பநிலை உச்ச அளவுகளுக்குச் செல்லும் வண்ணம் உள்ளது: கோடைக்காலத்தில் அதிகளவு (50°செ) வெப்பநிலையும், குளிர் காலத்தில் குறைந்த அளவு (-2°செ) வெப்பநிலையும் நிலவுகிறது. கோடைக்காலத்தில் பைசலாபாத்தில் சராசரியான அதிகளவு வெப்பநிலை 39°செ, குறைந்தளவு வெப்பநிலை 27°செ; குளிர் காலத்தில் சராசரியான அதிகளவு வெப்பநிலை 17°செ, குறைந்தளவு வெப்பநிலை 6°செ என உள்ளது.  
ஏப்பிரல் மாதத்திலிருந்து அக்டோபர் மாதம் வரை கோடைக்காலமாக உள்ளது: மே, சூன், சூலை ஆகிய மாதங்கள் மிகவும் வெப்பமான காலநிலை உள்ள மாதங்களாகும். நவம்பரிலிருந்து மார்ச் மாதம் வரை குளிர்க்காலமாக உள்ளது. திசம்பர், சனவரி, பிப்ரவரி மாதங்கள் மிகவும் குளிரான காலநிலை உள்ள மாதங்களாகும். பைசலாபாத்தில் சராசரியான ஆண்டு மழைப்பொழிவு 300 மி.மீ. அளவே உள்ளது. இதில் தோராயமாகப் பாதியளவு மழை சூலை, ஆகத்து மாதங்களில் பொழிகிறது.
# இராச இராசேசுவரி

**இராச இராசேசுவரி** (Raja Rajeswari) என்பவர் நியூயார்க்கு குற்றவியல் நீதி மன்றத்தின் நீதிபதியாகப் பதவியேற்ற இந்தியப் பெண்மணி ஆவார். சென்னை நகர் ஆழ்வார் பேட்டையில் வளர்ந்தவர்.
# இராச இராசேசுவரி

## இளமைக் காலம்

இவருடைய தாயார் பத்மா ராமநாதன் நடனக் கலைஞர் மற்றும் ஆசிரியர். தந்தை ஓர் அலுவலகத்தில் மேலாளர். பதினாறு அகவையில் இராசராசேசுவரி அமெரிக்காவில் குடியேறினார். நியூயார்க்கில் ஒரு கலை நிகழ்ச்சியில் கலந்து கொள்ள வந்தவர் அங்கேயே நிலையாக வசிக்க வாய்ப்புகள் இவருக்கு ஏற்பட்டன.
# இராச இராசேசுவரி

## சட்டப் பணி

புரூக்லின் சட்டப் பள்ளியில் சட்டம் படித்து வழக்கறிஞர் ஆனார். பதினாறு ஆண்டுகள் மாவட்ட நீதி மன்றத்தில் பணி ஆற்றினார். பல் வேறு நீதி மன்றங்களில் குற்றவியல் வழக்குகளில் அனுபவம் பெற்றார். 2015 ஆம் ஆண்டு ஏப்பிரல் 17 ஆம் பக்கலில் மாவட்ட உதவி நீதிபதி என்னும் பதவியை ஏற்றார். பாலியல் குற்ற வழக்குகளை உசாவி தீர்ப்புகள் வழங்கி வருகிறார். குழந்தைகள் மற்றும் பெண்கள் எதிர்கொள்ளும் சிக்கல்களைக் கவனித்து அவர்களுக்கு உதவி புரிகிறார். குழந்தைகள் பாலியல் வன்செயல்களில் ஈடுபட்டு குற்றம் செய்த கார்லோஸ் ரொசாரியோ வழக்கில் தீர்ப்பு வழங்கியதில் இராசராசேசுவரிக்குப் புகழ் கிடைத்தது.
# இராச இராசேசுவரி

## பிற திறமைகள்

இராசராசேசுவரி பரத நாட்டியம் குச்சு புடி நடனம் ஆகியவற்றில் வல்லவர். அவருடைய தாயார் நடத்தும் ப்த்மாலாய நடன மன்றத்தின் நடன நிகழ்ச்சிகளில் கலந்து கொண்டு நடனம் ஆடியுள்ளார். இந்திய மொழிகளையும் தென்னாசிய மொழிகளையும் சரளமாகப் பேசுகிறார்
# இராச இராசேசுவரி

## மேற்கோள்

http://www.thehindu.com/news/international/chennaiborn-raja-rajeswari-is-new-yorks-first-indianamerican-woman-judge/article7149985.ece  
http://www.firstpost.com/world/raja-rajeswari-appointed-new-york-citys-first-india-born-woman-judge-2218004.html  
http://www.thehindu.com/news/cities/chennai/nyc-judge-raja-rajeswari-acknowledges-the-chennai-connect/article7165659.ece
# மகாலிங்கேசுவரர் கோயில்

**மரகதவல்லி உடனுறை மகாலிங்கேசுவரர் கோயில்** என்பது தமிழ்நாட்டின், திண்டுக்கல் மாவட்டம், சாணார்பட்டி ஒன்றியம், தவசிமடை (624 304) கிராமத்தில் அமைந்துள்ளது. இங்கு **பரத்வாசர்** எனும் **பத்து அடி** உயரமுடைய முனிவர் வாழ்ந்து சமாதி அடைந்த இடம் என நம்பப்படுகிறது. அவருடைய சமாதி அங்குள்ளது. அவர் ஆன்மீக 'ஒடுக்கம்' அடைந்த இடமாதலால் இவ்விடம் 'ஒடுக்கம்' என்ற பெயரிலேயே அழைக்கப்பெறுகிறது. இராமர் தம் வனவாசத்தின் போது அனுமனோடு தன் உணவைப் பங்கிட வாழை இலையின் நடுவே 'கோடு' போட்டது இத்தலமே என்ற தொன் நம்பிக்கை மக்களிடம் உலவுகிறது.  
சிறுமலையின் அடிவாரத்தில் அமைந்த இக்கோயில் பன்னெடுங்காலமாக மரங்கள் அடர்ந்து, பல அரிய மூலிகைகளின் உறைவிடமாக இருந்தது. கடந்த பத்தாண்டுகளில் இக்கோயில் 'மகம்' நட்சத்திரத்துக்குரிய கோயிலாக உள்ளது. பிரதோசம் உட்பட சிவபெருமானுக்கு உகந்த நாட்களில் சிறப்பு வழிபாடுகள் நடத்தப் பெறுகின்றன. திண்டுக்கல் மாவட்டத்தின் பல பகுதிகளில் இருந்தும் மக்கள் இவ்வாலயத்திற்கு வருகை புரிகின்றனர்.
# அஸ்தோது

**அஸ்தோது** அல்லது **அஸ்டோட்** (*Ashdod*; <small></small>; , إسدود *Isdud*) என்பது இசுரேலில் ஆறாவது பெரிய நகரமும், அந்நாட்டின் தென் மாவட்டத்திலும், இசுரேலின் நடுநிலக் கடலில் கடற்கரைப்பகுதியில் டெல் அவீவ்வின் வடக்கிற்கும் ( தூரத்தில்) அஸ்கெலோனின் தெற்கிற்கும் ( தூரத்தில்) இடையே அமைந்துள்ள ஓரு நகராகும். கிழக்கில் எருசலேம் கிழக்கில் தொலைவில் உள்ளது.  
அஸ்தோது இசுரேலின் மிகப் பெரிய துறைமுகமாகும். அந்நாட்டின் 60% இறக்குமதி இதனூடாகவே இடம்பெறுகின்றன. இந் நகரம் ஒரு முக்கிய பிராந்திய தொழில்துறை மையமாகவும் உள்ளது.  
தற்போதைய அஸ்தோத்தில் பண்டைய இரு இரட்டை நகரங்களை, ஒன்றை நிலத்தின் உட்பகுதியிலும் மற்றயதை கடற்கரையிலுமாக உள்வாங்கிக் கொண்டுள்ளது. ஒன்றுக்கொன்று நெருக்கமான உறவுகளால் இணைக்கப்பட்டிருந்ததுடன் அவற்றின் வரலாற்றில் இரண்டு தனித்தனி கூறுகளைக் கொண்டு இருந்தன.  
அஸ்தோதின் முதலாவது ஆவணப்படுத்தப்பட்ட நகர்ப்புற குடியிருப்பு கி.மு. 17 ஆம் நூற்றாண்டின் கானான் கலாச்சாரத்திற்குச் செல்வதால், இதனை உலகின் மிகவும் பழைய நகரங்களில் ஒன்றாக்கிறது.  
அஸ்தோது விவிலியத்தில் 13 தடவைகள் குறிப்பிடப்பட்டுள்ளது. அதனுடைய 1956 இற்கு முந்திய வரலாற்றுக் காலத்தில், இந்நகரில் பெலிஸ்தர், இசுரயேலர் குடியேறியதோடு, அலெக்சாண்டரின் வெற்றியை அடுத்து காலனியத்தினர், உரோமர், பைசாந்தியர், அராபியர், சிலுவைப் போர் வீரர்கள், உதுமானிய துருக்கியர் ஆகியோரும் அங்கு இருந்தனர்.  
புதிய அஸ்தோது பண்டைய நகரின் அருகேயுள்ள மணற்குன்றுகள் மீது 1956 இல் நிறுவப்பட்டு, 1968 இல் ஒரு நகரமாக இணைத்துக்கொள்ளப்பட்ட இது கிட்டத்தட்ட நிலப் பகுதியைக் கொண்டது. இது ஒரு திட்டமிட்ட நகரமாக இருப்பதால், ஒரு பிரதான அபிவிருத்தித் திட்ட விரிவாக்கத்தைத் தொடர்ந்து, மக்கள் தொகை வளர்ச்சியின் மத்தியிலும் குடியிருப்புப் பகுதிகளில் போக்குவரத்து, வளி மாசடைதல் தடுப்பு ஆகிய வசதிகளைச் செய்கிறது.  
இசுரேலிய மத்திய புள்ளிவிபரப் பணியகத்தின்படி, அஸ்தோது இல் மக்கள் தொகை 47,242 டூனம்கள் (47.242 கிமி2; 18.240 ச. மைல்) பரப்பளவில் கொண்டிருந்தது.
# அஸ்தோது

## வரலாறு

### கற் காலம்

பழைய கற்காலத்தில் அஸ்தோதில் மனித குடியேற்றம் ஆரம்பமாகியது.
# அஸ்தோது

## வரலாறு

### எபிரேய விவியத்தில்

சிலை]]
விவியத்தில் அஸ்தோது பற்றிக் குறிப்பிடப்பட்டுள்ளது. ஆயினும், அது குறிப்பிடும் சம்பவங்களுடன் தொல்பொருள் கண்டுபிடிப்புக்கள் கிடைக்கவில்லை.  
- யோசுவா வாக்களிக்கப்பட்ட நாட்டை வெற்றி கொள்ளுதலும் அஸ்தோது யூத கோத்திரத்தாருக்கு கொடுக்கப்படலும் (யோசுவா (நூல்) 15:46).  
- 1 சாமுவேல் 6:17 இல் அஸ்தோது பிலித்தீனிய முக்கிய நகராகக் குறிப்பிடப்பட்டுள்ளது. உடன்படிக்கைப் பெட்டியை இசுரேலியர்களிடமிருந்து பிலித்தியர்கள் கைப்பற்றியதும், அதனை அஸ்தோது கொண்டு சென்று தாகோனின் கொயிலில் வைத்தனர். அடுத்த நாட் காலை தாகோல் உடன்படிக்கைப் பெட்டிக்கு முன் முகங்குப்புற விழுந்து கிடந்தது. அதனை நிமிர்த்தி வைத்ததும் அது மீண்டும் வீழ்ந்து கிடந்தது. இறுதியில் அது உடைந்துவிட்டது. அஸ்தோது மக்கள் கொப்புளங்களைப் பெறத் தொடங்கியதும்; கொள்ளை நோய் அப்பகுதியைத் தாக்கியது (1 சாமுவேல் 6:5).  
- விவிலியத்தின்படி, கி.மு 10 ஆம் நூற்றாண்டில் அஸ்தோது உட்பட்ட பிலித்திய அரசுகள் யாவும் தாவீது அரசரின் கீழ் இசுரயேல் அரசின் ஆதரவுப் பகுதிகளாயின.  
- அரசன் யூதாவின் ஊசியா கி.மு 815 இன் பின இந்நகரைக் கைப்பற்றினார். 2 குறிப்பேடு (26:6), செக்கரியா (நூல்) (9:6) ஆகியன இது பற்றியும், யூதர்களின் வீழ்ச்சி பற்றியும் குறிப்பிடுகிறது.  
- நெகேமியா (நூல்) , 5 ஆம் நூற்றாண்டு எருசலேம் வாசிகள் சிலர் அஸ்தோது பெண்களை திருமணம் புரிந்தனர் என்கிறது. இவர்களுக்குப் பிறந்த அரைவாசிக் குழந்தைகள் எபிரேயத்தை அறியாது இருந்தனர் என்றும் பதிலாக "அஸ்தோது மொழி" பேசினர் எனவும் குறிப்பிடுகிறது.
# வார்ப்புரு:Hebrew audio

}<noinclude>  
This template is meant for Hebrew text with *nikud* and audio – basically it's a bigger and serif font (although those who don't have Hebrew fonts will see Microsoft Sans Serif). The second parameter allows you to link to an audio file. Use the link parameter to add to the start.  
It is otherwise identical to .
# வார்ப்புரு:Hebrew audio

## Usage

Examples:  
<code></code>  
<code></code>  
</noinclude>
# ஹரியங்கா வம்சம்

கிழக்கு எல்லையில் மகத நாடு]]  
**ஹரியங்கா வம்சம்** (Haryanka dynasty) (ஆட்சி காலம்: கி மு 550 - 413) பிற்கால வேத காலத்திய மகத நாட்டை, பிரத்யோதா வம்சத்திற்கு பிறகு, ஆண்ட இரண்டாவது வம்சம் ஆகும். கி மு ஆறாம் நூற்றாண்டின் நடுப்பகுதியில் தோன்றிய இவ்வம்சம், ராஜகிரகத்தை தலைநகராகக் கொண்டு மகத நாட்டை ஆண்டது. பின்னர் ராஜகிரகத்திலிருந்து (தற்கால பிகாரின் தலைநகரான பாட்னாவிற்கு) தலைநகரத்தை பாடலிபுத்திரத்திற்கு மாற்றியது.  
ஹரியங்கா வம்சத்தை நிறுவியவர் பிம்பிசாரனின் தந்தை **பாட்டியா** ஆவார். மகதப் பேரரசில்
அங்கம், கோசலம், காசி, மல்லம், வத்சம், குரு, வஜ்ஜி, பாஞ்சாலம், மத்சம் மற்றும் சூரசேனம் அடங்கியிருந்தன.  
ஹரியங்கா வம்சத்திற்கு பின் சிசுநாக வம்சம் மகத நாட்டை ஆண்டது.
# ஹரியங்கா வம்சம்

## ஹரியங்க வம்ச அரசர்கள்

### பிம்பிசாரன் (கி மு 546 – 494)

ஹரியங்கா வம்ச அரசன் பிம்பிசாரன் பல போர்களினால் மகத நாட்டை விரிவு படுத்தினான். கோசல நாட்டையும் திருமண உறவினால் மகதத்துடன் இணைத்தார்.  
மகாவீரரின் காலத்தில் வாழ்ந்த பிம்பிசாரன் கௌதம புத்தரிடம் முழு ஈடுபாடுடையவர் ஆவார். கி மு 491இல், தன் மகன் அஜாதசத்ருவால் சிறையில் பிடிக்கப்பட்டு, பின்னர் மரணதண்டனை விதிக்கப்பட்டார்.
# ஹரியங்கா வம்சம்

## ஹரியங்க வம்ச அரசர்கள்

### அஜாதசத்ரு (கி மு 494 – 462)

பேரரசர் அஜாதசத்ரு, மகாவீரர் மற்றும் கௌதம புத்தர் காலத்தில் வாழ்ந்தவர்.கோசல நாடு, வஜ்ஜி நாடு மற்றும் லிச்சாவி போன்ற மகாஜனபாதம் என்றழைக்கப்படும் குடியரசு நாடுகளை வென்றார். பின்னர் காசி நாட்டை வென்றார்.
# ஹரியங்கா வம்சம்

## ஹரியங்க வம்ச அரசர்கள்

### உதயணன் (கிமு 460 –440)

உதயணன் காலத்தில் பாடலிபுத்திரம் உலகின் பெரிய நகரங்களில் ஒன்றானது. உதயன் ஒன்பது ஆண்டுகள் மகத நாட்டை ஆண்டான். இவனுக்குப் பின் அனுருத்திரன், முண்டன் மற்றும் நாகதாசகன் கி மு 413 வரை ஆண்டனர். பின்னர் மகத நாட்டை சிசுநாக வம்சத்தினர் ஆண்டனர்.
# ஹரியங்கா வம்சம்

## இதனையும் காண்க

- பிரத்யோதா வம்சம்
# பனமலை தாளகிரீசுவரர் ஆலயம்

**தாளகிரீஸ்வரர் ஆலயம்** (*Talagirisvara Temple*) தமிழ்நாட்டிலுள்ள, விழுப்புரம் மாவட்டம், பனமலை என்ற கிராமத்தில் அமைந்துள்ள ஒரு இந்துக் கோவில் ஆகும்.
# பனமலை தாளகிரீசுவரர் ஆலயம்

## அமைவிடம்

இவ்வாலயம் விழுப்புரம் மாவட்டத்தில் இருந்து செஞ்சி செல்லும் சாலையில் உள்ள பனமலை கிராம பஞ்சாயத்தில் அமைந்துள்ளது. பனமலை, செஞ்சியிலிருந்து 23கிலோமீட்டர் தொலைவில் உள்ளது.
# பனமலை தாளகிரீசுவரர் ஆலயம்

## வரலாறு

"தாள் " என்ற எழுது பனை மரத்தை குறிக்கும். பனை மரத்தை தலமரமாக கொண்ட சிவன் கோவில்களில் இதுவும் ஒன்று. இராசசிம்மன் என அழைக்கப்பட்ட இரண்டாம் நரசிம்ம பல்லவன் பல்லவ மன்னர்களுள் ஒருவன். மாமல்லபுரம் கடற்கரைக் கோயில், கைலாசநாதர் கோயில், பனமலை தாளகிரீசுவரர் கோயில் இவ்வரசனால் கட்டப்பட்டைவை.
# பனமலை தாளகிரீசுவரர் ஆலயம்

## பல்லவர் கால சுவர் ஓவியம்

இங்கு ஏழாம் நூற்றாண்டு கலையழகு மிக்க சுவர் ஓவியங்கள் சிதைந்த நிலையில் காணப்படுகின்றன. இக்கோயிலின் வடக்குத் துணைக் கருவறையில் இரு ஓவியங்கள் சிதைந்த நிலையில் காணப்படுகின்றன. இடது சுவரில் நடராசர் ஓவியம் ஏறக்குறைய அழிந்த நிலையில் உள்ளது. இதில் சிவன் வலது காலைத் தரையில் ஊன்றி, இடது காலை மண்டியிட்டு, இடக் கையை மார்புக்கு குறுக்கே வீசி, ஆடுவது போல் உள்ளார். இதை சந்தியா பாணி என குறிப்பிடுகின்றனர். இதன் எதிர்ச் சுவரில் நடராசரைப் பார்த்தபடி இருக்கும் பார்வதி வரையப்பட்டிருக்கிறார். பார்வதி இடது காலை மடித்துச் சுவரில் சாய்ந்து ஒற்றைக் காலில் நிற்பதுபோல் சித்தரிக்கபட்டுள்ளார். தலைக்கு மேலே ஒரு சிவப்பு குடை உள்ளது. பார்வதியின் தலை மஞ்சள் நிற கிரீட மகுடம் அழகு படுத்துகிறது. காதில் காதணி உள்ளது. நெற்றியில் சிவப்பு திலகம் உள்ளது. கழுத்தில் சுவடி, கண்டிகை போன்ற அணிகலன்கள் அழகூட்டுகின்றன. கணுக்கால் வரை நீண்டுள்ளதாக சிவப்புப் புடவை சிறு பூக்களோடு உள்ளது. கால்களை கொலுசு அழகூட்டுகிறது.
# மிரபல் சகோதரிகள்

**மிரபல் சகோதரிகள்** (*Mirabal sisters*) என்பவர்கள் டொமினிக் நாட்டைசைச் சேர்ந்த நான்கு பேர்களாவர். அவர்களின் பெயர் பேட்ரியா மெர்சிடிஸ் மிரபல் (Patria Mercedes Mirabal), பெல்ஜிகா அடேலா "டிடே" மிரபல் ரேய்ஸ் (Bélgica Adela "Dedé" Mirabal-Reyes), மரியா அர்ஜென்டினா மினர்வா மிரபல் (María Argentina Minerva Mirabal), அன்டனியோ மரியா தெரசா மிரபல் ( Antonia María Teresa Mirabal) ஆகும். இலத்தீன் அமெரிக்க நாடுகளில் ஒன்றான டொமினிக்கன் குடியரசைச் சேர்ந்த இவர்கள் நால்வரும் ஒரு பணக்காரக் குடும்பத்தில் பிறந்தவர்கள். இவர்களில் மூன்று சகோதரிகள் (பெல்ஜிகா அடேலா "டிடே" மிரபல்-ரேய்ஸ் தவிர்த்து) அந்த நாட்டின் சர்வாதிகாரியான டுரூஜில்லோவிற்கு எதிரான இயக்கம் நடத்தியதற்காக சிறையிலடைக்கப்பட்டுப் பின்னர் நவம்பர் 25, 1960 இல் படுகொலை செய்யப்பட்டனர்.  
1999இல் ஐக்கிய நாடுகளின் பொதுச் சபை இவர்களை அங்கீகரித்து, நவம்பர் 25 - ஆம் நாளை "உலக பெண்களுக்கெதிரான வன்முறை ஒழிப்பு நாள்" என்று அறிவித்து இவர்களை சிறப்பித்தது.
# மிரபல் சகோதரிகள்

## சகோதரிகள்

| பேட்ரியா மெர்சிடிஸ் மிரபல் | பேட்ரியா | 27 ஃபிப்ரவரி 1924 | 25 நவம்பர்1960 |  |
| --- | --- | --- | --- | --- |
| பெல்ஜிகா அடேலா "டிடே" மிரபல் ரேய்ஸ் | "டிடே" | 29 ஃபிப்ரவரி 1925 | 1 நவம்பர் 2014 |  |
| மரியா அர்ஜென்டினா மினர்வா மிரபல் | மினர்வா | 12 மார்ச் 1926 | 25 நவம்பர்1960 |  |
| அன்டனியோ மரியா தெரசா மிராபல் | மரியா தெரசா | 15 அக்டோபர் 1935 | 25 நவம்பர் 1960 | } |
# மிரபல் சகோதரிகள்

## வரலாறு

### இளமைக் கால வாழ்க்கை

மிரபலின் குடும்பம் சிபாலோ பகுதியைச் சேர்ந்த ஒரு நடுத்தர விவசாயக் குடும்பமாகும். என்ரிக் மிராபல் ஃபெர்னான்டஸ் குடும்பத்தலைவர், மெர்சிடைஸ் ரெய்ஸ் கமிலோ தலைவியாவார். பெல்ஜிகா அடேலா "டிடே" மிராபல் ரேய்ஸ் மட்டும் மற்ற சகோதரிகளைப் போல கல்வி கற்காமல், வீட்டு வேலைகள் செய்தும், பண்ணை வேலை, விவசாய வேலைகள் செய்தும் தமது குடும்பத்தை நடத்த உதவி வந்தார்.